
Sak 2: Arbeidsprosesser knyttet til emnebeskrivelser – orienteringssak 
Bakgrunn
Arbeidsprosesser knyttet til opprettelse, nedleggelse og endring av emner ved fakultetet har vært preget av at lite er nedskrevet, de som jobber med det på fakultet og institutt har varierende kompetanse og det er ulik praksis og mangel på helhetlige arbeidsprosesser. Dette er ikke til det beste for noen, heller ikke studentene. 
Emnebeskrivelser er forpliktende for UiO, og studentene trenger klar og presis informasjon om hvordan de skal planlegge og gjennomføre studieløpet sitt. Hovedmålgruppene for emnebeskrivelsene er potensielle studenter og studenter, men beskrivelsene er også brukt av administrativt og vitenskapelig ansatte, arbeidsgivere, offentlige organer og myndigheter.  Emnene inngår i studieprogrammer. 
Hvert emne skal ha en emnebeskrivelse. Universitetsdirektøren har fastsatt krav til innholdet i emnebeskrivelser, og Studieavdelingen har utarbeidet en veiledning for emnebeskrivelser: http://www.uio.no/for-ansatte/arbeidsstotte/nettpublisering/veiledninger/studier/emner/ 
Ved fakultetet har vi arbeidet med følgende: 

· Utarbeide retningslinjer og rutinebeskrivelser for arbeid med emnebeskrivelser ved fakultetet, inkludert instituttene og forholdet mellom institutt- og fakultetsnivå og mellom program- og instituttnivå
· Tydeliggjøre ansvar og roller på fakultets- og instituttnivå

· Lage nye retningslinjer for arbeidet med emnebeskrivelser ut på fakultetets for ansatte-sider på www.mn.uio.no
Målsetting
Målene har vært: 

· Å skape hensiktsmessige prosesser for arbeidet med emnebeskrivelser uten unødvendig byråkrati

· Sikre enhetlig praktisering av regelverk og kvalitetssystem, samt likebehandling av søkere og studenter

· Å sørge for at studentene får informasjon om emner i tide

· Å tydeliggjøre roller som er involvert i arbeidet

Gjennom arbeidet med mål 1 i fakultetets handlingsplan for utdanningsstrategien: fakultetets utdanning på bachelor- og masternivå skal ha en bred generell profil, legges mange premisser for arbeid med emner ved fakultetet. 

Også gjennom arbeidet med mål 12 i fakultetets handlingsplan for utdanningsstrategien: Studieprogrammene skal ha en forankring og en ansvarsfordeling som best mulig støtter opp om fakultetets utdanningsstrategi, berøres arbeidet med emnebeskrivelser. 
Fakultetsstyret vedtok forslagene denne arbeidsgruppen la fram 10. oktober 2011. 
Med dette vedtaket er det i dag Undervisningsutvalget som har hovedansvar for forvaltningen av emneporteføljen ved instituttet. Fakultetet står fortsatt som eier av studieprogrammer og emner. Dette innebærer at det er fakultetets oppgave å vurdere opprettelse og nedleggelse av studieprogrammer, studieretninger og emner ut fra fakultetets overordnede strategier. 

Ved eventuelle konflikter som gjelder programmer og emner på eller mellom instituttene, er det fakultetet som har ansvaret for å finne fram til løsninger. Vi ser at det i dette arbeidet er viktig å få vitenskapelig ansatte ytterligere involvert i og ta ansvar for utdanningen. 
Undervisningsleders rolle i arbeid med emnebeskrivelser
Undervisningsleder ved institutt har ansvar for emneporteføljen ved instituttet, og for den faglige oppfølgingen av studieadministrasjonen ved instituttet. 
Saksbehandling av fakultetets emnebeskrivelser

Retningslinjene vi har utarbeidet tar sikte på å favne både selve emnebeskrivelsen, saksbehandling av emner og forholdet mellom emner og andre studieelementer. 

Saksbehandling av emner ved MN-fakultetet: 

https://www.mn.uio.no/for-ansatte/arbeidsstotte/studieadministrasjon/program-emner/emner/index.html
MN-fakultetets retningslinjer for emnebeskrivelser: 

http://www.mn.uio.no/for-ansatte/arbeidsstotte/studieadministrasjon/program-emner/emner/mn-retningslinjer-emner.html 

Vi ønsker at dere som undervisningsledere i arbeid med emneporteføljen ved deres institutt legger opp til at instituttene følger disse normene og retningslinjene som. 

